*Lang version*

 ***Et kært gensyn***

Det er i slutningen af 1800 tallet i Ronneby, Sverige. Familien Kockum er lige gået i gang med at bygge en ny fabrik. Planen er at fremstille kander, spande og redskaber til sygehusindustrien. Men i 1893 dukker nogle nye produkter op på fabrikken. Produkter som skal vise sig at ændre virksomhedens fremtid: det emaljerede køkkengrej.

Kockums emaljerede køkkengrej laves i flere farver, men det er den cremede gule farve med den tynde grønne kant i toppen som svenskerne bedst kan lide. Der er ingen grænser for, hvor godt salget går - og allerbedst går det i 1930’erne. Der laves gryder som aldrig før og det klassiske design og holdbare materiale er at finde, i stort set alle hjem.

Men. Så kom 60’erne og husholdninger vælger plastikken til. De fine emaljerede produkter rykker længere og længere ind i køkkenskabene. Kockums Jernverk møder modgangen med nye greb, opdaterede farver og designs samt hjælp fra succesrige designere som ædelsmed Sigurd Persson og designeren Arne Ekers. Men det rækker ikke. Til sidst forsvinder det emaljerede køkkengrej helt ud af køkkenet. Produktionen på Kockums Jernverk må lukke.

Ind til nu. Tiderne skifter - og heldigvis for det. I dag er plastikken på vej ud af husholdningerne, og der er igen plads til kvalitet og design i køkkenet. Derfor har vi taget det bedste fra 30’erne - det holdbare materiale og de skønne design - opdateret farvepaletten og sparket Kockums Jernverk i gang igen. Med vores nye kollektion vil vi give dig inspiration og glæde i køkkenet og frembringe en følelse omkring madlavningen, du ikke har oplevet tidligere. Desuden er det vigtigt for os at vores produkter er smukke nok til at du vil lade dem stå fremme – også mellem måltiderne.

Alt vi behøvede var at vente på vores tid. Og nu er den her, igen.